open-index/open-wikipedia-markdown huggingface dataset:
Isábal

**Isábal** estió un lugar medieval, hue ye desapareixiu, situau en arcedianato d'a Camara, a l'este de Casbas, en l'actual municipio de Biescas (Alto Galligo).

A pardina d'Isábal yera encara treballada por as chents de Bergusa dica que iste zaguer lugar tamién fue albandonau en a decada de 1960. A zona presenta sasos tipicos d'o cautivo en costera. En o cobalto d'on se trobaba o lugar bi ha muntonadas de piedras que perteneixirían a las casas d'o lugar, encara que muitas atras se facioron servir dimpués pa construyir as deseparacions entre os campos, asinas como dos cubilars ganaderos.

L'apelliu Isábal encara ye común entre os habitants d'a redolada, mas que mas en a villa de Biescas.

## Toponimia
Apareixe documentau en o sieglo XIII como *Isauall* u *Ysaual*. Talment podría venir d'o vascón *zabal*, con o significau de "paisache amplo".

## Historia
Ya en l'anyo 1200 bi ha documentación en a que se nombra a Sancho d'Isábal. En l'anyo 1270 apareixe o lugar en o cartulario de Fanlo:

Mientres os sieglos XIII y XIV a suya ilesia teneba o títol de rectoría. Se sabe tamién que en 1279, perteneixeba a l'arcedianato d'a Camara y que o 8 de chunio de 1338, a su parroquia fue vesitada por o procurador Pérez de Hueso y o notario Ramón Pérez pa replegar diners pa a construcción d'a seu de Santa María de Uesca. O 3 d'octubre de 1405 se sabe que bosó atra vegada chunto con Bergusa una cantidat de 15 sueldos chaqueses como primicia pa las obras d'a mesma seu

Dica l'anyo 1571 encara perteneixeba a la diocesi de Uesca y dende alavez pasó a pender d'a de Chaca. Asso la situó entre Bergusa y
Casbas, como un lugar ya desapareixiu en o partiu chudicial de Chaca.

Diz a tradición que o lugar d'Isábal teneba dos casas y que toz os suyos habitants murioron debiu a una gripe. Nomás i quedoron que dos viellas que habioron de marchar y buscar asilo en Bergusa, Oliván y Orós a on no las quereban, arribando a la fin a Gavín a on las aculliron, pasando asinas as tierras d'Isábal a Gavín. Mos trobamos una vegada mas con o mito d'as viellas pervivients, común en atros puestos d'Aragón.

Se diz que por ixas envueltas Gavín y as suyas tierras perteneixeban a un conde, dito Manuel Gavín, y que os suyos vecins, que yeran fartos d'él, dicidioron asesoraus por o mosen matar-lo o día d'o *Corpus*, ya que yera de viache en o semontano, y quedar-se con as suyas posesions. Os vecins vendioron istas tierras a o lugar de Bergusa.
 
Pareixe que en primerías d'o sieglo XX a ilesia d'Isábal encara yera en piet y se feba servir como cubilar pa o ganau. Se i conservaban as pinturas en a puerta d'acceso.

## Referencias
New Glenn

O **New Glenn** ye un codete actualment en desarrollo por a empresa Blue Origin dende 2012. Prene o suyo nombre de l'astronauta y politico estausunidense John Glenn.

## Caracteristicas
* Altaria 98 m 
* Diametro 7 m
* Etapas 2
* Capacidat de carga en LEO 45,000&nbsp;kg

## Referencias

## Vinclos externos
* "New Glenn" en a pachina web de Blue Origin
Fosato Alto

**Fosato Alto** u **pardina de Fosato Alto**, conoixiu tamién en conchunto con Fosato Baixo como **Los Fosatos**, ye una pardina en o termin municipal de Santa Cilia, comarca de Chacetania, en a provincia de Uesca.

Actualment ye despoblada.

## Referencias
New Shepard

O ***New Shepard*** ye un codete suborbital de desapegue vertical y aterrizache tamién vertical desenrollau por *[[Blue Origin]]* como sistema comercial pa lo turismo espacial de tipo suborbital. O suyo nombre fa referencia a lo primer astronauta estausunidense en l'espacio, Alan Shepard.

## Caracteristicas
* Altaria 18 m.
* Diametro.
* Masa.
* Etapas: 1.

## Misions tripuladas

## Perfil de vuelo
O New Shepard se lanza verticalment dende l'ueste de Texas y dimpués realiza un vuelo motorizau mientres uns 110 segundos dica una altaria de 40&nbsp;km. L'empenta d'a nau la leva enta alto en vuelo sin motor a medida que o vehíclo desaccelera, plegando enta una altaria d'arredol de 100&nbsp;km, per alto d'a clamada linia de Kármán. Dimpués d'aconseguir l'apocheo, o vehíclo realiza la suya baixada y reenchega los suyos motors prencipals unas pocas decenas de segundos antis de l'aterrizache vertical, amán d'o suyo puesto de lanzamiento. A durada total d'o vuelo ye por un regular de 10 minutos.

A variant tripulada presenta un modulo de tripulación deseparau que se desepara amán de l'altaria maxima, y lo modulo de propulsión realiza un aterrizache motorizau mientres que lo modulo de tripulación aterriza baixo paracayidas. Lo modulo de tripulación tamién puede deseparar-se en caso de mal funcionamiento d'o vehíclo u unatra emerchencia fendo servir propulsors de deseparación de propulsant solido y realizar un aterrizache en paracayidas.

## Referencias

## Vinclos externos
*  "New Shepard" en a pachina web de *[[Blue Origin]]*.
Boeing CST-100 Starliner

**Boeing CST-100 Starliner** ye una nau espacial disenyada por Boeing en colaboración con Bigelow Aerospace como que a suya inclusión en o programa *Commercial Crew Development* (CCDev) d'a NASA. A suya misión primaria sería carriar a tripulación a la Estación Espacial Internacional, y a estacions espacials privadas como que a propuesta de *Commercial Space Station* de Bigelow Aerospace.

Exteriorment pareixe muito a la Orion, una nau espacial d'a NASA fabricada por Lockheed Martin. As midas exactas no han estau detalladas, pero a capsula podría estar mayor que o Modulo de Mando d'o programa Apollo y mas chicot que a capsula Orion. O CST-100 podrá carriar tripulacions de dica 7 personas.

Ye disenyada pa poder remanir en orbita dica siet meses y una estar reutilizada en dica diez misions.

## Vinclos externos
* "Starliner" en a pachina web de Boeing
Orion (nau espacial)

:*Iste articlo ye sobre a a nau espacial dita *'Orion**. Ta atros usos se veiga [[Orion (desambigación)]].''


**Orion''' ye una nau espacial d'a NASA en colaboración con a ESA, a cual disenya y fabrica lo modulo de servicio d'a nau.

Capaz de carriar una tripulación de seis personas dillá d'a orbita baixa terrestre, l'Orion puede durar dica 21 días desacoplada y dica seis meses acoplada. Ye equipada con panels solars, un sistema d'acoplamiento automatizau y interficies de veire inspiradas en as utilizadas en o Boeing 787 Dreamliner.

Encara que ye compatible con atros vehíclos de lanzamiento, Orion ye disenyau prencipalment pa lanzar-se sobre un codete Space Launch System (SLS).

Dende primerías de 2020, se son construindo tres naus espacials Orion pa volar, y s'ha pediu una adicional, todas ellas pa lo suyo emplego en o programa Artemis d'a NASA; o primer vuelo d'éls estió lo 16 de noviembre de 2022 en a misión Artemis 1.

## Referencias

## Vinclos externos
* "Orion" en a pachina web d'a NASA.
SLS (codete)

**SLS** (de l'anglés *Space Launch System*) ye un codete en desarrollo dende 2010 por a NASA y estió concebiu como que sucesor de l'anterior programa Space Shuttle que remató a suya vida operativa en 2011.

Será usau pa lanzar a nau Orion d'o programa Artemis.

## Caracteristicas
* Altaria 111.25 m 
* Diametro 8.4 m
* Masa 
* Etapas: 2

## Referencias

## Vinclos externos
* "SLS" en a pachina web d'a NASA.
Nau espacial

Una **nau espacial** ye un vehíclo que ye disenyau pa viachiar dillá de l'atmosfera terrestre, en o espacio.  As naus espacials pueden estar roboticas u bien vehíclos tripulados. O termin tamién s'utiliza pa describir satelites artificials con criterios de disenyo semellants. Manimenos, o termin nau espacial s'aplica, en cheneral, solament a las naus que pueden carriar personas.

Todas as naus espacials, fueras d'os vehíclos d'una etapa a orbita, no pueden ingresar a o espacio por ellas mesmas y requieren un vehíclo de lanzamiento (un codete).

## Referencias
Soyuz (nau espacial)

**Soyuz** (en ruso:  Сою́з "chunta") ye una serie de naus espacials disenyadas pa o programa espacial sovietico por a Usina de Disenyo de Serguei Koroliov en o decenio de 1960 que remaneix en servicio hue, habendo fabricau mas de 140 naus. A Soyuz succedió a la nau espacial Voskhod y estió construida orichinalment como parte d'os programas lunars tripulaus sovieticos. A nau espacial Soyuz se lanza en un codete Soyuz, o vehíclo de lanzamiento mas fiable d'o mundo dica hue.

## Historia
O primer vuelo de Soyuz no tripulau estió lo 28 de noviembre de 1966. A primera misión Soyuz con tripulación, Soyuz 1, se lanzó o 23 d'abril de 1967 pero remató con un accident a causa d'una falla d'o paracayidas, matando a lo suyo cosmonauta Vladimir Komarov. Soyuz 3, lanzau o 26 d'octubre de 1968, se convirtió en a primera misión con tripulación exitosa d'o programa. O solo unatro vuelo que sufrió un accident fatal, Soyuz 11, mató a la suya tripulación de tres cuan a gabina s'espresurizó prematurament chusto antes d'a redentrada. Istos estioron os solos humans dica a calendata que murioron por alto d'a linia de Kármán. Manimenos istas primeras catatumbas, Soyuz ye amplament considerau o vehíclo de vuelo espacial humán mas seguro y rentable d'o mundo, establiu por a suya incomparable duración d'historia operativa.

As naus espacials Soyuz s'utilizoron pa carriar cosmonautas enta y dende as estacions espacials sovieticas de Salyut y posteriorment Mir, y agora s'utilizan pa o transporte dende y enta a Estación Espacial Internacional. A lo menos una nau espacial Soyuz ye acoplada a la ISS en tot momento pa usar-la como que nau d'escape en caso d'emerchencia. A nau espacial ye destinada a estar reemplazada por a nau espacial Oryol de seis personas.

## Partis

A nau Soyuz se compone de tres modulos: o modulo orbital (A), o modulo de baixada (B) y lo modulo de servicio (C).

;**Modulo orbital (A)**
:**1** mecanismo d'acoplamiento
:**2**, **4** radar Kurs de rendezvous
:**3** antena de televisión
:**5** camera
:**6** trapa

;**Modulo de baixada (B)**:
:**7** estallo d'o paracaitas
:**8** periscopio
:**9** lucana
:**11** escudo termico

;**Modulo de servicio (C)**:
:**10**, **18** motors de control de venzida
:**12** sensors d'a Tierra
:**13** sensor d'o Sol
:**14** chunta d'o panel solar
:**15** sensor termico
:**16** antena Kurs
:**17** propulsador prencipal
:**19** antena de comunicacions
:**20** deposito de combustible
:**21** deposito d'oxichén

## Versions
*Soyuz 7K (1963)
*Soyuz 7K-OK (1967–1970)
*Soyuz 7K-T (1973–1981)
*Soyuz 7K-TM (1975)
*Soyuz-T (1976–1986)
*Soyuz-TM (1986–2002)
*Soyuz-TMA (2003–2012)
*Soyuz TMA-M (2010–2016)
*Soyuz MS (2016–2020)

## Se veiga tamién
*Shenzhou
*Progress
*Programa Soyuz

## Referencias
Shenzhou (nau espacial)

**Shenzhou** (en chinés 神舟 "nau divina") ye una nau espacial desarrollada y operada por China que utiliza tecnolochía Soyuz pa refirmar o suyo programa de vuelos espacials tripulaus. O suyo disenyo se pareixe a la nau espacial rusa Soyuz, pero ye de mayor grandaria. O primer lanzamiento estió o 19 de noviembre de 1999 y o primer lanzamiento con tripulación estió o 15 d'octubre de 2003. En marzo de 2005, un asteroide estió nombrau 8256 Shenzhou en honor a la nau espacial.

## Referencias
Vega (codete)

**Vega** ye un codete desarrollau conchuntament por l'Achencia Espacial Italiana (ASI) y l'Achencia Espacial Europea  dende 1998, que o suyo primer lanzamiento tenió puesto o 13 de febrero de 2012 dende o puerto espacial de Kourou.​ Ha estau disenyau pa lanzar chicotas cargas: satelites de 300 a 2000&nbsp;kg pa misions cientificas y d'observación d'a Tierra en orbitas baixas y polars.

Tien o suyo orichen en o programa italiano Vega (*Vettore Europeo di Generazione Avanzata*) de primerías d'as anyadas 1990 que buscaba substituir os codetes Scout usaus por l'Achencia Espacial Italiana. O programa Vega estió aprebau por a Chunta d'o Programa Ariane de l'ESA d'o 27-28 de noviembre de 2000.

Italia ye o mayor contrebuyent a lo programa con un 65%. Atros participants son Francia (15%), Espanya (6%), Belchica (5,63%), Países Baixos (5,63%), Suiza (1,34%) y Suecia (0,8%).

## Caracteristicas
* Altaria 30 m
* Diametro 3 m
* Masa 137.000&nbsp;kg
* Etapas: 4

## Referencias
Ariane 6

L**'Ariane 6** ye un codete actualment en desarrollo por ArianeGroup en nombre de l'Achencia Espacial Europea (ESA). Ye destinau a reemplazar a l'Ariane 5, como parte d'a familia de vehíclos de lanzamiento Ariane. A motivación declarada pa fer servir l'Ariane 6 ye reducir a la metat o coste de lanzamiento en comparanza con l'Ariane 5, y duplicar a capacidat pa o numero de lanzamientos por anyada (de seis a dotze).

## Caracteristicas
* Altaria 63 m 
* Diametro 5,4 m
* Masa 530.000–860.000&nbsp;kg
* Etapas: 2

## Referencias
Trache espacial

Un **trache espacial**  ye una prenda que s'usa pa mantener vivo a un humán en o duro entorno d'o espacio exterior, o vuedo y as temperaturas extremas. Os traches espacials a ormino s'usan dentro d'as naus espacials como precacción de seguranza en caso de perda de presión en a gabina, y son necesarios pa l'actividat extravehicular (EVA), treballo realizau difuera d'as naus espacials. S'han usau traches espacials pa ixe treballo en a orbita terrestre, en a superficie d'a Luna y en o camín de torno a la Tierra dende a Luna. Os traches espacials modernos aumentan a prenda de presión basica con un complexo sistema d'equipos y sistemas ambientals disenyaus pa mantener a l'usuario comodo y minimizar o esfuerzo requeriu pa doblar as extremidaz, resistindo a tendencia natural d'una prenda de presión suau a endurir-se contra o vuedo. Con frecuencia s'emplega un sistema autonomo de suministro d'oxicheno y control ambiental pa permitir una total libertat de movimiento, independientment d'a nau espacial.

## Menas
I hai  tres menas de traches espacials pa diferents propositos: IVA (actividat intravehicular), EVA (actividat extravehicular) y IEVA (actividat intra / extravehicular). 
*Os traches IVA son disenyaus pa usar-se dentro d'una nau espacial presurizada y, por tanto, son mas liuchers y comodos. 
*Os traches IEVA son disenyaus pa usar-se adintro y difuera d'a nau espacial, como que o trache *Gemini G4C* d'o Programa Gemini. Incluyen mas protección contra as duras condicions d'o espacio, como que a protección contra micrometeoritos y cambios extremos de temperatura. 
*Os traches d'EVA, como que l'EMU, s'utilizan difuera d'as naus espacials, ya sía pa exploración planetaria u gambadas espacials. Han de protecher a l'usuario contra todas as condicions d'o espacio, amás de proporcionar mobilidat y funcionalidat.

## Historia
Os primers traches espacials se creyoron en o decenio de 1930. Entre os disenyadors pioners yeran Evgeniy Chertovsky qui creyó o suyo trache de presión total (en ruso скафандр) de gran altitut en 1931 y Emilio Herrera qui disenyó y construyió un "trache espacial estratautico" de presión total en 1935, que heba d'haber estau utilizau entre un vuelo estratosferico de globo programau pa prencipios de 1936.

## Referencias
Escusau

O **escusau**, **escusadero**, **dispensau** u **retret** ye una pieza de material sanitario que s'utiliza pa la recolección u eliminación d'orina y fieces humanas. Os escusaus pueden estar con u sin descarga d'augua (clamaus respectivament *escusau con descarga* y *escusau ixuto*). Se pueden configurar pa una postura posada u en cloquetas (escusau en cloquetas). Os escusaus con descarga gosan estar connectaus a un sistema d'alcanduz en arias urbanas y a tanques septicos en arias aisladas. Os escusaus ixutos son connectaus a un puzo, contenedor pa bistrayer, camera de compostache u unatro dispositivo d'almagazenamiento y tractamiento. Os escusaus gosan estar feitos de ceramica, fornigón, plastico u fusta.

## Se veiga tamién
* Escusau espacial.

## Notas


## Referencias
Escusau espacial

Un **escusau espacial** u **escusau de gravedat zero** ye un escusau que se puede usar en un entorno ingravido, normalment en una nau espacial u en una estación espacial. En ausencia de gravedat, a recolección y retención de rebuses liquidos y solidos se realiza por meyo de l'uso de fluxo d'aire. Dau que l'aire utilizau pa endrezar os rebús se torna a la gabina, se filtra previament pa controlar a olor y limpiar as bacterias. En os sistemas mas antigos, as auguas residuals se ventilan a o espacio y os solidos se comprimen y almagacenan pa la suya eliminación en aterrizar. Os sistemas mas modernos exposan os rebuses solidos a presions de vuedo pa matar as bacterias, o que priva os problemas d'olors y elimina os patochenos.

## Notas


## Referencias
Oryol (nau espacial)

**Oryol** u **Orel** (en ruso: Орёл, "alica") u **Federatsia** (en ruso: Федерация, "federazión") ye una nau espacial en desarrollo por l'achencia espacial rusa Roscosmos con l'obchectivo de substituir a l'actual Soyuz que estió desarrollada en l'antiga Unión Sovietica pa operacions de orbita baixa terrestre y vuelos lunars.

Orel ye destinau a estar capaz de carriar tripulacions de cuatro a la orbita terrestre y mas enta allá en misions de dica 30 días. Si ye acoplau a una estación espacial, podría remanir en o espacio dica un anyo, que ye o dople d'a duración d'a nau espacial Soyuz.

## Referencias
Achencia espacial

Una **achencia espacial** ye una achencia gubernamental d'o país que lo suyo obchectivos son relacionaus con o espacio exterior y la exploración espacial

En 2018, i hai 72 achencias espacials en funcionamiento. 14 d'ellas tienen capacidat pa lanzar obchectos a lo espacio.

## Diez prencipals achencias espacials
As 10 prencipals achencias espacials y lo suyo presupuesto son:
 	

## Achencias espacials d'a Peninsula Iberica

## Referencias
Achencia espacial de Catalunya

L**'Achencia espacial de Catalunya** (en catalán *Agència Espacial de Catalunya*) (AEC) ye un prochecto aprebau per o Consello Executivo d'a Cheneralidat de Catalunya lo 27 d'otubre de 2020 , y que se proposó como obchectivo lanzar dos nanosatelites en a primera metat de l'anyo 2021.

L'emplego d'istos nanosatelites sería o d'aumentar a cobertura d'a rete 5G pa l'Internet d'os trastes (*IOT*), a observación terrestre, servicios propios d'a Cheneralidat, u por eixemplo o control antifuego y rescate en espacios naturals y redoladas aisladas.

O suyo primer satelite estió lanzau o 22 de marzo de 2021 dende Baikonur (Cazaquistán) con un codete Soyuz. O nanosatelite, clamau Enxaneta, tendrá os quefers entre atras de monitorar o cabal d'os ríos y as reservas d'augua.

## Información cheneral
* Establimiento   = 27 d'otubre de 2020.
* Seu  = encara garra.
* Puertos espacials    = encara garra.
* Almenistrador = encara no pas nombrau.
* Presupuesto    = 18 milions d'euros (2020).

## Misions espacials
*Enxaneta.
*Menut.
*Minairó.

## Referencias

## Vinclos externos
*  "Estratègia NewSpace de Catalunya" en a pachina web d'a Cheneralidat de Catalunya
Instituto Nacional de Tecnica Aeroespacial

L**'Instituto Nacional de Tecnica Aeroespacial** (u **INTA**) ye un organismo autonomo d'Espanya adscrito a la Secretaría d'Estau d'Esfensa d'o Ministerio d'Esfensa que intenta suplir l'ausencia d'una achencia espacial propiament dita.

L'INTA ye especializau en a investigación y o desarrollo tecnolochico, de caracter dual, en os ambitos de l'aeronautica, espacio, hidrodinamica, seguranza y esfensa. Estió fundau o 7 de mayo de 1942 por Esteve Terradas, incheniero naval, industrial y aeronautico. A suya seu central se troba en Torrejón de Ardoz, Comunidat de Madrit.

## Información cheneral
* Establimiento   = 7 de mayo de 1942.
* Seu  = Torrejón de Ardoz, Comunidat de Madrit.
* Puertos espacials    = El Arenosillo, Moguer, Provincia de Uelba.
* Almenistrador = José María Salom Piqueres.
* Presupuesto    = 190 millons d'euros (2019).

## Misions destacadas
*PAZ (satelite).
*Capricornio (codete).

## Referencias

## Vinclos externos
*  Pachina web oficial.
ASI

L**'Achencia Espacial Italiana** (en italiano: *Agenzia Spaziale Italiana*) (u **ASI**) ye una achencia gubernombrental establida en 1988 pa financiar, regular y coordinar as actividaz d'exploración espacial en Italia. L'achencia coopera con numerosas entidaz nacionals y internacionals activas en investigación y tecnolochía aeroespacials.

A seu prencipal d'ASI se troba en Roma, Italia, y l'achencia tamién tiene control directo sobre dos centros operativos: o *Centro di geodesia spaziale Giuseppe Colombo* que se troba en Matera (Basilicata, Italia), y o suyo propio puerto espacial, o *Centro Espacial Luigi Broglio* en Kenya. En 2020, o presupuesto anyal d'ingresos  estió d'aproximadament 2 000 millons d'euros y emplegó dreitament a bels 200 treballadors.

## Información cheneral
* Establimiento   = 1 de chinero de 1988.
* Seu  = Roma, Italia.
* Puertos espacials    = Centro Espacial Luigi Broglio (Kenya).
* Almenistrador = Giorgio Saccoccia.
* Presupuesto    = 2 000 millons d'euros (2020).

## Referencias

## Vinclos externos
*  Pachina web oficial
Dital

:*Pa as extremidaz d'as mans, tamién ditas ditals, se veiga [[dido]].*

Un **dital** ye un traste utilizau en costura que sirve pa empentar l'agulla cuan se da una puntada. Tamién se conoixe como **ditala**, **ditalera** u **ditaleta**.

O dital ye un cubilet de chicotas dimensions que se fica en un d'os didos d'a man, cheneralment en o dido meyo u l'anular, y s'emplega pa exercer presión sobre l'agulla en o proceso de costura. O dital ye fabricau en materials richidos como que metal, o que permite empentar l'agulla sin punchar-se o dido. Pa facilitar a operación, ye cubierto d'oscas en toda a suya superficie pa emparar l'agulla con seguranza sin que esvare.

## Notas


## Referencias
Agulla de cabeza

Una **agulla de cabeza** ye un chicot clau que ye usualment de metal con punta por un d'os suyos cabos y un cabezero por l'atro. Tien multiples funcions, entre ellas emparar bels obchectos u materials entre él. En l'oficio d'a sastrería ye de muita utilidat.

## Se veiga tamién
*Agulla

## Referencias
Agulla

Una **agulla de cusir**, u tamién simplament **agulla** (d'o latín *< *acucŭla*), ye un filamento de metal u unatro material duro, de grandaria relativament chicota, cheneralment dreito, esmolau en un cabo y en l'atro enta acabau en un forau clamau *calso* pa ficar un filo. Ye emplegau dende tiempos prehistoricos pa cusir. En as agullas d'uso manual, o forau y a punta se troban en todas dos extremidaz de l'agulla, a las agullas de maquinas de cusir forau y punto se troban en o mesmo cabo.

## Referencias
Furtadiners

Un **furtadiners**, **furtainers**, **furchaina**, **guardiola** u **hucha** ye un chicot pote destinau a l'acumulación y l'almagazenamiento de monedas, normalment utilizau por os ninos. Son tradicionals os furtadiners en forma de latonet feitos de ceramica u de porcelana. Manimenos, tamién pueden tener atras formas, y estar feitas d'atros materials como que a fusta. De feito, cualsiquier pote con un forau superior puede utilizar-se como que furtadiners.

S'utilizan pa inculcar as ideyas d'estalbio y d'administración d'os diners a os ninos. Os diners se pueden ficar en o furtadiners facilment, pero pa quitar-los, se debe trencar l'obchecto u utilizar una clau, por o que se forza a lo subchecto a repensar a suya decisión.

## Referencias
Uvula

L**'uvula** (d'o latín *<UVULA*) ye una chicota masa molsuda que pencha d'o paladar tovo, por alto d'a radiz d'a luenga. Ye formada por teixiu conchuntivo y mucosa, amás de tres musclos: o tensor d'o paladar, l'elevador d'o paladar y o mesmo musclo de l'uvula. Funciona con a resta d'o paladar tovo deseparando a cavidat bucal d'a nasal y impedindo que a minchada y os liquidos pleguen a ista zaguera en o gomecatizo.

Popularment se conoixe tamién como **batallo**, **campaneta**, **galet** u **galillo**.

## Notas


## Referencias
Ferradura

As **ferraduras** pa caballos son piezas en forma d'una "U", construidas de fierro, caucho, plastico u cuiro, que se clavan u s'apegan en o canto d'os cascos d'os caballos. As ferraduras utilizadas pa os bueis y vacas tienen unatra forma que s'adapta a las suyas unglas. As ferraduras s'utilizan pa protecher os cascos y unglas contra o esgaste y a crebadura. As primeras ferraduras teneban claus que sobresaliban pa proporcionar tracción adicional (istas encara siguen usando-se en cualques competicions de caballos).

## Notas


## Referencias
SOFIA

**SOFIA** (de l'anglés *Stratospheric Observatory for Infrared Astronomy* "Observatorio estratosferico d'astronomía infrarroya") ye un telescopio reflector de 2,5 metros construiu por l'achencia espacial alemana DLR y alochau en un avión Boeing 747SP d'a NASA. Vola a una altitut d'uns 13&nbsp;km y efectúa observacions en o infrarroyo entre longarias d'onda de 0,3 y 1600 μm. SOFIA ha estau en uso dende o 30 de noviembre de 2010.

En abril de 2019, SOFIA detectó a molecula de hidruro d'helio en a boira planetaria NGC 7027. L'hidruro d'helio (HeH+), sintetizau en laboratorio en 1925 no s'heba detectau en o meyo natural dica alavez.

En octubre de 2020 SOFIA confirmó, por primera vegada, a presencia d'augua en a superficie d'a Luna iluminada por o sol y que no se limita a puestos fríos y en pacos.

## Referencias

## Vinclos externos

*  SOFIA Science Center.
John Konesky

**John Konesky** (**John S. Konesky**), naixito de Columbus (Ohio) o 19 de noviembre de 1980, ye un actor, actor de voz, cantaire, productor cinematografico y productor musical estausunidense.

## Vinclos externos

*  John Konesky en IMDb.
Ferrero

Un **ferrero** (u **ferrera** si ye muller) ye una persona que creya obchectos de fierro forchau u acero forchando o metal, usando ferramientas pa martellar, doblar y tallar. Os ferreros producen obchectos como que reixas, artefactos d'iluminación, muebles, esculturas, ferramientas, trastes agricolas, articlos decorativos y relichiosos, trastes de cocina y armas. I habió una oposición historica entre o treballo pesau d'o ferrero y a operación mas delicada d'un orfebre, que cheneralment treballaba en oro u archent.

## Notas


## Referencias
Fornero

Un **fornero** (u **fornera** si ye muller) ye una persona que enforna y, a vegadas, vende pans y atros productos feitos de farina fendo servir un forno u unatra fuent de calor concentrada. Un fornero treballa tradicionalment con un forno de pan cocer, encara que en l'actualidat fan servir fornos electricos.

## Notas


## Referencias
Pocha

Una **pocha** ye un rezeptaclo semellant a una bolsa u sobre que s'empara u se fica en una prenda de vestir pa alzar articlos chicoz. As pochas tamién se colocan en l'equipache, mochilas y articlos semellants.

## Ditos y mazadas
**«a tripa chica pocha grande»*
**«ixa ye una garza con pochas»*
**«mas n'hai en a pocha d'un rico pobre que en l'arca d'un pobre rico»*

## Referencias
Diane Kruger

**Diane Kruger** (nombre artistico de ** Diane Heidkrüger**), naixida d'Algermissen (Baixa Saxonia, Alemanya) o 15 de chulio de 1976, ye una actriz y modelo alemana, activa en o mundo d'o cine alemán dende los anyos 2000 y con cuantos premios recibius mientres a suya carrera cinematografica.

D'entre a suya filmografía se puet destacar bellas cintas, como o papel d*'[[Helena d'Esparta]]* en la cinta *[[Troy (cinta)|Troy]]* (2004, Wolfgang Petersen), *[[Wicker Park]]* (2004, Paul McGuigan), *[[National Treasure]]* (2004, John Turtletaub), *[[Joyeux Noël (cinta de 2005)|Joyeux Noël]]* (2005, Christian Carion), *[[Mr. Nobody]]* (2009, Jaco Van Dormael), *[[Maldaus bordes]]* (2009, Quentin Tarantino), u *[[Unknown (cinta de 2011)|Unknown]]* (2011, Jaume Collet-Serra).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Diane Kruger.

## Vinclos externos

*  Diane Kruger en Internet Movie Database.
Farina

A **farina** ye un polvo que s'obtiene molendo granullo crudo, radices, nuezes u simients. As farinas s'utilizan pa fer muitas birollas diferents. A farina de cerials ye l'ingredient prencipal d'o pan, que ye un alimento basico pa la mayoría d'as culturas.

A farina de trigo ye un d'os ingredients mas importants en as culturas oceanica, europea, sudamericana, norteamericana, d'o Meyo Oriente, d'o norte d'a India y d'o norte d'Africa, y ye l'ingredient definitorio en os suyos estilos de pans y pastels. A farina de panizo ha estau important en la cocina mesoamericana dende l'antiguidat y sigue estando un alimento basico en America. A farina de segal ye un component d'o pan en o centro y norte d'Europa.

## Referencias
Campaneta (instrumento)

Una **campaneta** ye una campana disenyada pa tocar con a man. Pa tocar una campaneta, un trucador agarrapiza a campana por o suyo mango liucherament flexible, tradicionalment feito de cuiro, pero a ormino agora de plastico, y mueve o brazo pa fer sonar o batallo de dentro. Una campaneta individual se puede usar simplament como que un sinyal pa clamar o ficacio d'as personas u convocar-las chuntas, pero as campanas tamién s'escuitan a ormino en conchuntos sintonizaus.

## Referencias
Oliva

:*Iste articlo ye sobre lo fruito d'a olivera; ta atros usos, se veiga *'Oliva (desambigación)**''.


A **oliva''' ye o fruito d'a olivera (Olea europaea). A rechión mediterrania ye a prencipal aria de cautivo d'oliveras, estando un 98% d'as plantacions en o mundo. O suyo culle se puede levar a cabo en etapa verda (oliva verda), u se deixa madurar (oliva negra). A oliva se puede consumir como que aceite d'oliva (90% d'a producción anyal) u como oliva de mesa. 

## Referencias
Canalera

Una **canalera** ye un component d'un sistema de descarga d'augua pa un edificio. Cal privar que l'augua gotée u fluya d'os tellatos de traza incontrolada por cuantas razons: pa privar que danye as parez, empape a las personas que se troben debaixo u ingresen a l'edificio, y pa endrezar l'augua a un puesto d'eliminación adecuau an no danye os alacez de l'edificio. En o caso d'un tellato plano, a eliminación d'augua ye esencial pa privar a dentrada d'augua y privar l'acumulación de peso excesivo.

## Referencias
Barrenyo

Un **barrenyo** ye recipient baixo y de boca muit ampla que s'utiliza pa lavar u lavar-se.

Os barrenyos se fabricoron orichinalment en diferents aliacions metalicas, estando as mas populars as de latón cubierto d'esmalte blanco; dimpués plegarían as d'aluminio y finalment as de plastico. O suyo emplego pa o aseyo personal cutiano fue substituiu por o lavabo con a incorporación de l'augua corrient en as casas.

## Referencias
Pixallo

Un **pixallo** u **pixador**, **barrenyo de cama** u **barrenyo** ye una basilla en forma de cuenco que se conserva en o dormitorio debaixo d'o leito y s'emplega pa fer as necesidaz en a nueit. Tamién lo utilizan os ninos chicoz que ya han abandonau os baldenyos pero no son entraus en costumbre encara a l'uso de l'escusau.

Os pixallos se fabrican de ceramica, fierro, bronce, loza, y mas recientment, plastico y gosan levar un ansa.

## Referencias
Enruena

As **enruenas** son as restas d'un tot destruiu, por eixemplo, un edificio u un vehíclo.

As enruenas son feitas d'os materials elaboraus en a obra, como que o fornigón y l'argamasa, que contienen cemento, calso, arena y piedra.

As enruenas de construcción son formadas por enruenas y piezas de materials, mientres que as enruenas de demolición son composadas cuasi en a suya totalidat por fragmentos, por o que tienen un mayor potencial cualitativo en comparanza con as enruenas de construcción.

## Notas


## Referencias
Campana

Una **campana** ye un un instrumento musical de percusión que ha teniu cuantas afinacions lo largo d'os sieglos. En os países mediterranios, as campanas s'utilizan, sobre tot, pa la comunicación, y son una sinyal comunitaria, mientres que en as tierras centrals d'Europa s'emplegan pa tocar melodías. En as ilesias y escuelas usan pa marcar o paso d'o tiempo y os clamamientos a misa u en clase. Se tocan por meyo d'un batallo u martiello exterior.

As campanas emplegadas en as ilesias se troban en o campanal.

O soniu d'a campana s'expresa en aragonés con diferents onomatopeyas como *dilín-dilán* u *din-dan*, *tin-tan*, *dan-dan*, *din-don* y *dolón-dolón*.

## Menas de bandiaus de campana
**Tentenublo*: pa esconchurar una tronada.

## Se veiga tamién
*Campana de Uesca
*Campana d'os Perdius

## Referencias
Engullidero

Un **engullidero** u **engullidor**  ye disenyau pa escolar a plevida y augua superficial dende carreras, plachas d'estacionamiento, ceras y terraus. Os engullideros vareyan en disenyo dende chicoz pozos ixutos residencials a grans sistemas municipals. I hai engullideros en a mayoría d'as autopistas, carreteras y atros camins muit transitaus, y por costeras lieus en terraus u grans plachas d'estacionamiento que converchen enta an se troba ubicau o desaugüe, como que asinas tamién en poblacions d'arias que experimentan plevidas fuertes, inundacions y poblacions costeras que experimentan tronadas frecuents. Muitos sistemas de sorriego pa tronadas son disenyaus pa escolar l'augua de tronada, sin tractar, enta ríos u corrients d'augua.

## Referencias
Bresca

A **bresca** ye una masa de celdas de cera prismaticas hexagonals construidas por as abellas en as suyas arnas pa contener as suyas tenyas y reservas de miel y polen.

Os apicultors pueden sacar tot a bresca pa cullir miel. As abellas consumen aproximadament 3,8&nbsp;kg de miel pa secretar 454 g de cera, por o que tien sentiu economico tornar a cera a l'arna dimpués de cullir a miel.

## Notas


## Referencias
Mases de Crivillén

**Mases de Crivillén** ye un lugar de la comarca d'Andorra-Sierra d'Arcos perteneixent a lo municipio de Crivillén.
Maidevera

**Maidevera** ye un lugar desapareixiu d'o municipio d'Aranda de Moncayo, en a comarca de l'Aranda (Zaragoza).

Da nombre a l'entibo de Maidevera, en o río Aranda.
Batallo

**Batallo** puet fer referencia a:

* A **pieza metalica** que pende adentro de campanas y esquillas y que las fa sonar.
* A **[[uvula]]**, chicota masa molsuda que pencha d'o paladar tovo.

## Se veiga tamién
* Badallo.

## Notas


## Referencias
Malache

**Malache** ye un lugar desapareixiu d'o municipio d'Aranda de Moncayo, en a comarca de l'Aranda (Zaragoza).
Urbanización

Una **urbanización** ye un complexo residencial, por un regular situau difuera d'o centro d'un municipio, y que en pende administrativament.

## Particularidatz
Urbanización viene d'a parola latina *urbis*. Actualment ye una forma común de fer referencia a un conchunto de viviendas humanas desembolicadas de forma organizada, igual que as zonas industrials y arias comercials. Por un regular istas zonas residencials se situan difuera d'os nuclios de población estableixius, por eixemplo en l'antigo meyo rural, versants de montanyas y zonas de costa.

Una urbanización no ye un lugar propiament dito. Consta basicament de chalets u edificios no guaire grans y d'un ret de camins u de carreteras. En a segunda metat d'o sieglo XX as casas d'as urbanizacions yeran mas que mas de segunda residencia.

En a zona d'a mediterrania muitos d'istos nuclios de población s'oponen a la forma de vivir tradicional, ya que a gran mayoría son inaccesibles con os medios de transporte publicos y penden totalment d'o transporte privau. Belunas, y mas que mas as construyidas mientres o "boom" immobiliario de 1990-2007, no gosan tener toz os servicios que cal pa estar nuclios viables.

Con o creiximiento, bi ha urbanizacions que pueden convertir-sen en barrios de poblacions mas grans. D'atra man, tamién bi'n ha que pueden estar inviables y rematar degradando a redolada.

## Se veiga tamién
* Proceso d'urbanización
* Zona industrial
* Zona degradada
* Teoría d'o espacio esfensable

## Vinclos externos

*  http://www.gencat.cat/diari/5342/09070230.htm Lei 3/2009, d'a Generalitat de Catalunya de regularización y amillora d'urbanizacions con deficits urbanisticos
Ferralla (restas)

A **ferralla** u **ferrincallo** ye o conchunto de trozos de metal de repuyo, prencipalment fierro.

A ferralla de fierro s'utiliza en a producción d'acero, y cubre un 40% d'as necesidaz mundials. O porcentache d'uso varía seguntes o proceso de fabricación utilizau, y o 20% s'usa en a producción d'acero por convertidor LD y plega dica o 100% en o proceso de fabricación por furno d'arco electrico.

O ferrallero ye a persona que se dedica profesionalment a o negocio d'a ferralla.

## Notas


## Referencias
Palometas

As **palometas** son una clase de minchada feita a partir de cualques variedaz de panizo turrau que estallan cuan se friyen en azeit u pasadas en o microondas u en a cazuela.

## Historia
O panizo estió domesticau fa uns 10,000 anyos en o que hue ye Mexico. Os arqueologos descubrioron que a chent conoixe as palometas de panizo dende fa milars d'anyos. En Mexico, por eixemplo, s'han trobau restas de palometas de panizo que datan d'o 3600 a. C. 
En o decenio de 1890 as palometas se popularizan en os Estaus Unius con a invención de Charles Cretors, propietario d'una botiga de lamíns en Chicago, que creyó y desplegó cuantos carros en as carreras d'a suya ciudat equipaus con maquinas pa fer palometas de panizo a vapor.

En 1938, o propietario d'un teatro d'o Meyo Ueste clamau Glen W. Dickinson instaló maquinas de palometas de panizo en os recibidors d'os suyos teatros. As palometas de panizo obteneban mas ganancias que as dentradas pa o teatro y, por sucherencia d'o suyo asesor de producción, R. Ray Aden, Dickinson mercó granchas de panizo y podió mantener baixos os pres d'as dentradas. A empresa estió un exito financiero y luego s'extendió a tendencia a servir palometas de panizo en os teatros y os cines.

## Referencias
Poncho

O **poncho** ye una preparación alcoolica que se compone prencipalment de vin, zucre, narancha y especias. Tien o suyo orichen en Europa, an tradicionalment se prene entre l'aviento cristiano, correspondient con os fredos meses de noviembre y aviento. Se tiene constancia de recetas de vin calient ya dende l'Antiga Roma, an se denominaba *conditum*.​

Cheneralment s'usa vin tinto, y se recomienda que sía un vin liuchero (7-9º), privando os vins aviellius. Tamién existen recetas tradicionals a pur de vin blanco ixuto.

## En Aragón
Ye una bebita tradicional d'os meses d'hibierno en zonas montanyosas como l'Alto Galligo

## En atros países
En a Val d'Arán se conoixe como *vin cau* mientres que en Alemanya se diz *Glühwein* y en Dinamarca y Noruega ye *Gløgg*.

## Referencias
Soldau (café)

O **soldau** (en catalán *soldat* u *suau*) ye un refresco preparau a pur de café, zucre y gasiosa u augua con gas. Tradicionalment s'ha elaborau de traza casera y s'ha bebiu en o sud de Catalunya y parti oriental d'Aragón.

## Etimolochía
L'orichen d'o nombre ye dubdoso. Existe a hipotesi que proviene d'o nombre d'una marca d'o mesmo producto clamau *Zuavo* fabricau por a empresa Solé.

## Referencias
Tordocop

**Tordocop** estió un espantallo-robot disenyau por Julio Luzán y instalau por o concello de Uesca pa intentar espantar as grandizas bandadas de tordos (amán de 400.000 eixemplars) que viviban en Uesca a meyaus d'o decenio d'as anyadas de 1990.

O robot yera instalau en o Parque Miguel Serveto de Uesca. Teneba apariencia humana y contaba con luces y altavozes que imitaban os sons de tiros.

## Referencias
Morrera

A **morrera**, **morrallera** u **pansa** ye una infección virica producida en os labios u muit amán d'a boca a causa d'o virus d'o herpes simple (HSV-1). Ye provocada por os niérvols que plegan a la cara, y concretament en a zona an amaneixen as vesiculas. No tiene cura y ye d'asperar que a malotía siga o suyo proceso normal.

A infección cheneralment se transmite entre personas por contacto directo no sexual. Os ataques pueden estar provocaus por a luz solar, calentura, estrés psicolochico u un periodo menstrual. O diagnostico cheneralment se basa en os sintomas, pero se puede confirmar con prebas especificas.

A prevención incluye privar besar u usar os articlos personals d'una persona infeutada. Una crema de robín de zinc, anestesico u antiviral pareixe disminuir a duración d'os sintomas en una chicota cantidat.  As medecinas antivirals tamién pueden disminuir a frecuencia de los brotes.

Aproximadament 2,5 de cada 1000 personas se veyen afectadas por brotes en un anyo determinau. Dimpués d'un episodio, aproximadament o 33% d'as personas desembolican episodios posteriors. L'inicio ocurre a ormino en menors de 20 anyos y o 80% desembolica anticuerpos contra o virus a ista edat. En aquels con brotes recurrents, istos gosan ocurrir menos de tres vegadas a l'anyo.  A frecuencia d'os brotes cheneralment disminuye con o tiempo.

## Referencias

## Vinclos externos
Fullatre

O **fullatre** u **refollau** ye una masa cruixient utilizada pa elaborar pastels y atras preparacions culinarias. S'elabora con farina, manteca, augua y sal. Ye cruixient dimpués d'a suya cocción.

Estió levada a Europa por os arabes, encara que o suyo orichen ye anterior, podendo trobar-se referencias a pastas y masas refolladas en as antigas Grecia y Roma.

## Referencias
Cazabaret

**Cazabaret** ye un despoblau medieval situau en l'actual termin municipal de Lo Mas de las Matas, en la comarca de lo Baixo Aragón y en la provincia de Teruel.

## Toponimia
Lo despoblau de *Cazabaret* ye citau en 1798 por Asso, amaneix en un documento de los templers de Castellot en 1197 y al-Udrí lo menciona como *Qasr Abbad* en lo sieglo XII.
Miraflors (Casp)

**Miraflors** (en castellano *Miraflores*) ye un lugar d'o municipio de Casp, en a comarca d'o Baixo Aragón-Casp.

Se troba a bels 11&nbsp;km d'a capital d'o suyo municipio, chunto a o río Guadalop.
Plachas de Chacón

**Plachas de Chacón** (en castellano *Playas de Chacón*) ye una urbanización d'o municipio de Casp, en a comarca d'o Baixo Aragón-Casp.

Ye situada a cantos d'a mar d'Aragón.

## Referencias

## Vinclos externos
*  Mar de Aragón
Chang'e 5

**Chang'e 5** (en chinés 嫦娥五号, *Cháng'é wǔhào*) ye una misión d'exploración lunar de China que incorpora un modulo de servicio, un modulo d'aterrizador robotico y un vehíclo de tornada de muestras.
 
A nau espacial prene o suyo nombre d'a diosa d'a Luna chinesa.

Chang'e 5 estió lanzada per un codete Luenga Marcha 5 lo 23 de noviembre de 2020. S'aspera que aterrizó en a Luna en o 1 d'aviento de 2020 y tornó a la Tierra entre o 16 d'aviento de 2020 con 1,731 g de muestras de penya y suelo lunar.

## Referencias
Programa Chino d'Exploración Lunar

O **Programa Chinés d'Exploración Lunar** (en chinés 中国探月, *Zhōngguó Tànyuè*) ye un programa d'exploración robotica y misions tripuladas a la Luna de l'Administración Nacional Espacial China.

Pa la exploración robotica, emplegará orbitadors lunars, robots lunars y sondas que traigan muestras de suelo lunar a la Tierra. Pa las misions tripuladas, s'aspera que utilice a nau espacial Shenzhou.

## Estructura d'o programa
*Fase 1: Misions orbitals: Chang'e 1 y Chang'e 2.
*Fase 2: Alunizache: Chang'e 3 y Chang'e 4.
*Fase 3: Replegada y treslado de muestras a la Tierra: Chang'e 5.
*Fase 4: Estacions roboticas en a Luna: Chang'e 6, Chang'e 7 y Chang'e 8.
*Fase 5: Alunizache tripulau con a nau Lanyue (a meyaus d'o decenio de 2030).

## Referencias

## Se veiga tamién
*Programa Artemis.
La Estación (La Puebla d'Íxar)

**La Estación** ye un barrio de la Puebla d'Íxar, en a comarca d'o Baixo Martín.

Se troba amán d'a gara, a 1&nbsp;km de distancia d'a capital municipal, y se desemblicó a radíz de l'arribada d'o tren a ista localidat.

## Se veiga tamién
* Gara de la Puebla d'Íxar

## Vinclos externos
*  La Estación
Arcos

**Arcos** ye un lugar desapareixiu de Albalat de l'Arcebispe, en a comarca d'o Baixo Martín.

Se trobaba situau entre Albalat de l'Arcebispe y Arinyo, mas amán d'iste zaguero. Encara se conserva en o mesmo puesto o santuario de Nuestra Sinyora d'Arcos.
Villanueva de Sant Agostín

**Villanueva de Sant Agostín** (en castellano *Villanueva de San Agustín*) ye un lugar desapareixiu d'o municipio d'Albalat de l'Arcebispe, en a comarca d'o Baixo Martín.

Seguntes Pascual Madoz yera una pardina situada en o puesto dito *Almochuel* y antes se i trobaba un lugar que fue devantau por Agustín de Lezo Palomeque, arcebispe de Zaragoza.

## Referencias
Parquemuel

**Parquemuel** ye una urbanización situada en o termin municipal de Muel, en a comarca d'o Campo de Carinyena y en a provincia de Zaragoza.

## Vinclos externos
*  Parquemuel en "Aragón es así"
Armugán. El último acabador

**Armugán. El último acabador** (títol orichinal en castellano, en aragonés ***Armugán, o zaguer rematador***) ye una cinta de cine de drama espanyola de l'anyo 2020 dirichita por Jo Sol. A cinta incluye en o suyo reparto a os actors Gonzalo Cunill, Núria Lloansi, Íñigo Martínez y Núria Prims. Tien os suyos dialogos en castellano y aragonés.

## Se veiga tamién
* Cine en 2020.
* Cintas de 2020.

## Referencias

## Vinclos externos
*  Armugán en IMDb.
Linzuelo

Un **linzuelo** u **linzol** (d'o latín *< LINTEOLUM*) ye un lienzo gran de cotón, lino u bel material sintetico con o cual se viste o leito. Os linzuelos han estau tradicionalment blancos, pero agora s'utilizan colors y disenyos muit variaus: floriaus, d'una solament color y mesmo incluindo imáchens tematicas u personaches populars, o que ye habitual pa leitos infantils.

## Notas


## Referencias
Sant Liebans

**Sant Liebans** estió un lugar medieval, hue ye desapareixiu en l'actual municipio de Biescas (Alto Galligo). As suyas tierras habría estau cautivadas mientres sieglos por os habitants de Gavín, que ye l'actual localidat mas amanada. Encara se i troban bels muntoneras de piedras por os campos a on yera o lugar y una caseta feita aproveitando istos repuis.

## Toponimia
Podría fer referencia a un sant Liebans orichinario de Siria y que vivió alto u baixo en o sieglo IV.

## Historia
Iste despoblau ye indocumentau, encara que habió de fer parti d'a orbita d'o monesterio de Sant Pelai. A unica posible referencia ye un documento d'iste monasterio que charra d'un lugar no localizau dito *Lanuschella* que podría estar iste mesmo.

Como en atros muitos lugars, aquí tamién se conserva o mito d'as güelas. En iste caso as viellas dimpués de demandar asilo en Yesero y d'estar refusadas, baixoron ta Gavín, estando acullidas y donando todas as suyas posesions a iste lugar. En iste caso dimpués os de Yesero reclamaban tamién a posesión d'as tierras y se diz que s'achuntoron a meyo camín pa peliar. Un d'os de Gavín chitó una piedra enta l'aire y en cayer ta tierra levaba escrito "deixar estar as buegas", por o que toz creyioron que yera una intervención divina y deixoron de barallar. Dimpués os de Gavín tornoron ta o suyo lugar con lenya pa pretar fuego a la unica casa que no heba puyau a esfender os dreitos de posesión d'as tierras.

## Referencias
Santa Engracia (Biescas)

**Santa Engracia** estió un lugar medieval, hue ye desapareixiu en l'actual municipio de Biescas (Alto Galligo). Se trobaría en a gorga de Santa Helena, un poquet a l'ueste d'o dolmen de Santa Helena, chunto a l'antiga vía romana que uniba o sud con a val de Tena.

Ye probable que l'orichen d'iste lugar estase en l'Alta Edat Meya y habió de desapareixer muito antis d'o sieglo XVII, construyindo-se ta par d'alavez un zoque adedicau a santa Helena que probablement sustituyiría a la ilesia parroquial d'o lugar y que encara existe en l'actualidat.

## Toponimia
Fa referencia a santa Engracia, naixida de Braga (Portugal) d'una familia cristiana y martirizada y muerta por Dacián en Caesaraugusta o 16 d'abril de 304.

## Historia
A ilesia de Santa Engracia apareixe documentada como propiedat d'o monesterio de Sant Chuan d'a Penya en 1245, pendendo economicament d'a decanía de Sant Pelai de Gavín. En 1309, o monesterio de Sant Chuan d'a Penya atreuda a Domingo Val y a Pedro de Sant Vicente a villa, palacio y a honor de Senegüé por diez anyos, a on se diz:

O día 5 d'abril de 1361, bi ha un intercambio entre o monesterio pinatense y o Reyal Monesterio de Sant Veturián d'a ilesia de Sant Ánchel de Basa, a sinyoría de
Guasa y atras pertenencias por as ilesias de Santa Tecla y San Martín de Banastón, sinyando como testigos *"Exemeno de Padiniella (...) e García Borron de Santa Gracia"*. Mas tardi en un protocolo notarial de l'anyo 1480 Johan de Caxal, habitant de Biescas, vende a un tal Ferrer de Ferrer, "alias de Santa Engracia, habitant en la dita villa", un paller en Biescas.

En o sieglo XVIII, León B. Martón, segurament seguntes a tradición oral, escribe o siguient:

## Leyendas
Seguntes Josefa Sánchez Azón, zaguera habitant d'a casa situada en a entiba de Santa Helena, aquí existiba un lugarón que fue arrasau por un tierratremo que prevocó una torrocata d'a montanya situada a o norte d'iste.

Atra leyenda recullida por Enrique Satué afirma que ye creyencia d'os habitants de Biescas que a Virchen se meteba a filar en iste lugar. Amás se creye que Santa Engracia yera o nuclio primitivo d'a villa de Biescas y que ista fue establida por os habitants d'o lugar desapareixiu.

## Referencias